CELEX: 62017TA0377
Language: el
Date: 2018-07-13 00:00:00
Title: Υπόθεση T-377/17: Απόφαση του Γενικού Δικαστηρίου της 13ης Ιουλίου 2018 — SQ κατά ΕΤΕπ (Υπαλληλική υπόθεση — Προσωπικό της ΕΤΕπ — Καταγγελία για ηθική παρενόχληση — Διοικητική έρευνα — Έννοια της «ηθικής παρενόχλησης» — Απαίτηση επανάληψης της καταγγελλόμενης συμπεριφοράς προκειμένου αυτή να συνιστά «ηθική παρενόχληση» — Άρνηση κίνησης πειθαρχικής διαδικασίας σε βάρος του προσώπου που εκδήλωσε τη συμπεριφορά αυτή — Υποχρέωση εμπιστευτικότητας ως προς την ύπαρξη εν εξελίξει διαδικασίας διοικητικής έρευνας και, εν συνεχεία, ως προς την απόφαση με την οποία περατώνεται η διαδικασία και διαπιστώνεται περίπτωση ηθικής παρενόχλησης)

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/16
            
         
      Απόφαση του Γενικού Δικαστηρίου της 13ης Ιουλίου 2018 — SQ κατά ΕΤΕπ
      (Υπόθεση T-377/17) (1)
      
      ((Υπαλληλική υπόθεση - Προσωπικό της ΕΤΕπ - Καταγγελία για ηθική παρενόχληση - Διοικητική έρευνα - Έννοια της «ηθικής παρενόχλησης» - Απαίτηση επανάληψης της καταγγελλόμενης συμπεριφοράς προκειμένου αυτή να συνιστά «ηθική παρενόχληση» - Άρνηση κίνησης πειθαρχικής διαδικασίας σε βάρος του προσώπου που εκδήλωσε τη συμπεριφορά αυτή - Υποχρέωση εμπιστευτικότητας ως προς την ύπαρξη εν εξελίξει διαδικασίας διοικητικής έρευνας και, εν συνεχεία, ως προς την απόφαση με την οποία περατώνεται η διαδικασία και διαπιστώνεται περίπτωση ηθικής παρενόχλησης))
      (2018/C 341/27)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: SQ (εκπρόσωποι: N. Cambonie και P. Walter, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων (εκπρόσωποι: G. Faedo και K. Carr, επικουρούμενοι από τους B. Wägenbaur, avocat, και J. Currall, barrister)
      
         Αντικείμενο
      
      Προσφυγή δυνάμει του άρθρου 50α, παράγραφος 1, του Οργανισμού του Δικαστηρίου της Ευρωπαϊκής Ένωσης και του άρθρου 41 του Κανονισμού Υπηρεσιακής Κατάστασης της ΕΤΕπ, με αίτημα, αφενός, τη μερική ακύρωση της αποφάσεως της 20ής Μαρτίου 2017 του Προέδρου της ΕΤΕπ και, αφετέρου, την αποκατάσταση της υλικής ζημίας και της ηθικής βλάβης που ισχυρίζεται ότι υπέστη η προσφεύγουσα-ενάγουσα λόγω της ηθικής της παρενοχλήσεως από τον προϊστάμενό της και λόγω της συμπεριφοράς της ΕΤΕπ.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει εν μέρει την από 20 Μαρτίου 2017 απόφαση του Προέδρου της Ευρωπαϊκής Τράπεζας Επενδύσεων (ΕΤΕπ), στο μέτρο που η απόφαση αυτή εφαρμόζει εσφαλμένο ορισμό της έννοιας της «ηθικής παρενόχλησης», δεν προβλέπει άμεση κίνηση πειθαρχικής διαδικασίας σε περίπτωση αποδεδειγμένης ηθικής παρενόχλησης εντός της ΕΤΕπ και επιβάλλει στον αποδέκτη της απόφασης αυτής υποχρέωση εμπιστευτικότητας η οποία αντιβαίνει στους σκοπούς της διαδικασίας έρευνας για καταγγελλόμενη περίπτωση ηθικής παρενόχλησης.
               
            
                  2)
               
               
                  Απορρίπτει, κατά τα λοιπά, το αίτημα ακυρώσεως.
               
            
                  3)
               
               
                  Υποχρεώνει την ΕΤΕπ να καταβάλει στην SQ, προς αποκατάσταση της προξενηθείσας ηθικής βλάβης, ποσό ύψους 10 000 ευρώ.
               
            
                  4)
               
               
                  Απορρίπτει, κατά τα λοιπά, τα αιτήματα αποζημιώσεως.
               
            
                  5)
               
               
                  Η ΕΤΕπ φέρει τα δικαστικά έξοδά της και καταδικάζεται στο ήμισυ των δικαστικών εξόδων της SQ.
               
            
                  6)
               
               
                  H SQ φέρει το ήμισυ των δικαστικών εξόδων της.
               
            
         (1)  EE C 277 της 21.8.2017.